ai4bharat/Pralekha huggingface dataset:
యువజన వ్యవహారాలు, క్రీడల మంత్రిత్వ శాఖ
2024 ఒలంపిక్ క్రీడా పోటీల్లో పాల్గొనేవారికోసం నిర్వహించే శిక్షణను తిరిగి ప్రారంభించిన క్రీడాకారులు, ఎస్ ఏ ఐ ఎన్ సిఓఇలకు రిపోర్టు చేసిన 96శాతం మంది క్రీడాకారులు
2024 ఒలంపిక్ క్రీడా పోటీల్లో పాల్గొనేవారికోసం నిర్వహించే శిక్షణను భారతదేశ క్రీడా ప్రాధికార సంస్థ  తిరిగి ప్రారంభించింది. ఎస్ ఏఐ నిర్వహించే నేషనల్ ఎక్స్ లెన్స్ సెంటర్ల లో నిర్వహించే శిక్షణా కార్యక్రమాల్లో పాల్గొంటున్న క్రీడాకారుల్లో 96 శాతంమంది ఆయా కేంద్రాల్లో రిపోర్ట్ చేశారు. దేశవ్యాప్తంగా ఔరంగాబాద్, భోపాల్, బెంగళూరు, ఢిల్లీ, లక్నో, రోహతక్, సోనెపట్ లలో ఎస్ ఏ ఐ ఎన్ సివోలున్నాయి. టోక్యో ఒలంపిక్స్ కు ఎంపికయినవారందరూ శిక్షణా శిబిరాలు తిరిగి ప్రారంభం కాగానే తిరిగి తమ శిక్షణను ప్రారంభించారు. వీరు తప్పనిసరిగా క్వారంటైన్ లో వుండాలి. అంతే కాదు ఆర్ టి పిసిఆర్ పరీక్ష కూడా చేయించుకోవాలి. కొంత మంది క్రీడాకారులు వెంటనే హాజరు కానప్పటికీ వారు కూడా దీపావళి తర్వాత శిక్షణ శిబిరాలకు చేరుకుంటారని అధికారులు తెలిపారు. ఒకసారి ఎన్ సి ఓ ఇ బయో బబుల్ లోకి వచ్చిన క్రీడాకారులు ఆ తర్వాత వారు తమ శిబిరాలను వీడడానికి ఆస్కారముండదు. వారి భద్రతకోసమే ఈ నియమం పెట్టారు. అందుకే నవంబర్ 1గానీ, దీపావళి తర్వాతగానీ శిబిరాలకు చేరుకునే అవకాశం కూడా వారికి కల్పించారు.
ఈ సందర్భంగా మాట్లాడిన కేంద్ర క్రీడాశాఖ మంత్రి శ్రీ కిరెన్ రిజిజు..క్రీడాకారుల భద్రతే తమకు ముఖ్యమని అన్నారు. టోక్యో ఒలంపిక్స్ లో పాల్గొంటున్న క్రీడాకారులు ఇప్పటికే శిక్షణ ప్రారంభించారని, కేంద్ర రాష్ట్ర ప్రభుత్వాల నియమ నిబంధనల ప్రమాణాల ప్రకారమే వారి శిక్షణ కొనసాగుతుందని అన్నారు.
శిబిరాలకు వచ్చిన క్రీడాకారులు ఆ తర్వాత బైటవారితో కలవకుండా జాగ్రత్తలు తీసుకున్నారు. కేంద్ర ఆరోగ్యశాఖ, రాష్ట్ర ప్రభుత్వాల ప్రోటోకాల్ ప్రకారం శిక్షకకులందరూ భద్రమైన వాతావరణంలో శిక్షణ పొందుతున్నారు.
క్రీడాకారులు ఈ ఎస్ ఏ ఐ కేంద్రాల్లో చేరకముందే వారు అనుసరించాల్సిన ప్రమాణాలతో కూడిన నియమ నిబంధనల్ని అధికారులకు వివరించారు. కేంద్రాల్లో ఏర్పాటు చేసిన సౌకర్యాలపట్ల క్రీడాకారులు, వారి తల్లిదండ్రులు సంతృప్తి వ్యక్తం చేశారు. శిక్షణా శిబిరాలకు చేరుకునే క్రీడాకారులకోసం రవాణా సౌకర్యాలను కూడా ఏర్పాటు చేశారు. 500 కిలోమీటర్ల లోపు దూరంలో వుండే క్రీడాకారులు థర్డ్ ఏసీ రైలులో ప్రయాణం చేయాలని, 500 కిలోమీటర్లకంటే ఎక్కువ దూరంలో వున్నవారు విమానంలో ప్రయాణం చేసి శిబిరాలకు చేరుకోవచ్చని తెలిపారు.
యువజన వ్యవహారాలు, క్రీడల మంత్రిత్వ శాఖ
ప్రారంభం కానున్న శిక్షణా శిబిరాలు క్రీడాకారులకు రవాణా సౌకర్యాలు కల్పించనున్న సాయ్
టోక్యో ఒలింపిక్స్ , పారా ఒలింపిక్స్ ను దృష్టిలో ఉంచుకొని దేశవ్యాపితంగా శిక్షణా శిబిరాలను నవంబర్ 1వతేదీ నుంచి ప్రారంభించడానికి రంగం సిద్ధం అవుతున్నది.
దేశంలో ప్రస్తుతం కొవిడ్ వల్ల నెలకొన్న పరిస్థితులను దృష్టిలో ఉంచుకుని శిక్షణా శిబిరాలకు హాజరయ్యే క్రీడాకారులకు రవాణా సౌకర్యాలను కల్పించాలని స్పోర్ట్స్ అథారిటీ అఫ్ ఇండియా నిర్ణయించింది. క్రీడాకారులు వైరస్ బారిన పడకుండా చూడడానికి సాయ్ / ఎన్ సి ఓ ఏ ఈ ఏర్పాటు చేసే శిక్షణా శిబిరాలకు చేరడానికి వారికి రవాణా సౌకర్యాన్ని కల్పించాలని సాయ్ నిర్ణయించింది. మార్చి నెలలో కరోనా వైరస్ ప్రారంభం కావడంతో క్రీడాకారులు తక్షణం శిబిరాలను వీడి వెళ్ళవలసి వచ్చింది. తాము శిక్షణ పొందవలసి ఉన్న కేంద్రానికి 500 కిలోమీటర్లు పైబడి ప్రయాణించవలసి ఉండే క్రీడాకారులకు విమాన టిక్కెట్లను ఇవ్వాలని సాయ్ నిర్ణయించింది. 500 కిలోమీటర్ల కంటె తక్కువ దూరంలో ఉండే క్రీడాకారులకు 3 ఏసీ లో ప్రయాణించవచ్చును.
ఇంతేకాకుండా శిక్షణను తిరిగి ప్రారంభించడానికి వీలుగా బయో-బబుల్ కు రూపకల్పన చేసిన సాయ్ కోచ్ లు, సాయ్ / ఎన్ సి ఓలకు చెందిన సహాయ సిబ్బందికి వసతి సౌకర్యాలను కల్పించాలని కూడా నిర్ణయించింది. దీనికి అయ్యే ఖర్చును ప్రభుత్వం భరిస్తుంది.
సాయ్ శిక్షణా శిబిరాలను చేరడానికి మరియు చేరిన తరువాత పాటించవలసిన నియమ నిబంధనలను ఇప్పటికే క్రీడాకారులు మరియు వారి తల్లితండ్రులకు సంస్థ అధికారులు వివరిస్తున్నారు. దీపావళి పండుగను కుటుంబ సభ్యులతో కలసి జరుపుకున్న తరువాత శిక్షణా కేంద్రాలకు చేరదానికి సాయ్ క్రీడాకారులకు అనుమతి ఇచ్చింది. బయో-బబుల్లో చేరిన తరువాత తిరిగి వెళ్తే వైరస్ సోకే ప్రమాదం ఉండడంతో సాయ్ ఈ నిర్ణయం తీసుకున్నది .
కరోనా వైరస్ నేపథ్యంలో ప్రభుత్వం నుంచి ఆదేశాల మేరకు నివారణా చర్యలను అమలు చేయాలని సాయ్ నిర్ణయించింది. ఈ మేరకు సంస్థ సాయ్ / ఎన్ సి ఓ ఏర్పాటు చేసిన కేంద్రాలలో శిక్షణను నిలిపివేస్తూ ఆదేశాలు జారీ చేసింది. మార్చి 17 నుంచి శిక్షణా కార్యక్రమాలను నిలిపివేసినప్పటికీ 20వ తేదీ వరకు క్రీడాకారులకు అసౌకర్యం లేకుండా చూడడానికి వసతి సౌకర్యాలను కొనసాగించారు. కేంద్రానికి 400 కిలోమీటర్లకి మించి దూరంలో ఉంటున్న క్రీడాకారులను విమానాలు, మిగిలిన వారిని ఏసీ 3 టయర్ లో తిరిగి పంపడానికి వీలు కల్పించడం జరిగింది.
పౌర విమానయాన మంత్రిత్వ శాఖ
ఉడాన్ 4.0 తొలి దశ కింద 78 కొత్త మార్గాల గుర్తింపు, ఆమోదం.
ఆర్సిఎస్ ఉడాన్ కింద 2024 నాటికి 100 విమానాశ్రయాలు, హెలిపోర్టులు, వాటర్ ఎయిరోడ్రోమ్లు అభివృద్ది
ప్రాంతీయ అనుసంధానత పథకం - ఉదే దీక్షా ఆమ్ నాగరిక్ కు సంబంధించి మూడు రౌండ్ల బిడ్డింగ్ అనంతరం కోవిడ్కు ముందు ,688 అనుమతిగల మార్గాలను కేటాయించారు. ఇందులో 281 మార్గాలు ఉపయోగంలోకి వచ్చాయి. 2020 మార్చి 25 వ తేదీ నుంచి 2020 మే 24 వ తేదీ వరకు దేశీయ విమానయాన సర్వీసులు రద్దు అయ్యాయి. ఆర్సెస్ కార్యకలాపాలతో సహా దేశీయ విమాన సర్వీసులు 25-05-2020 నుంచి తిరిగి ప్రారంభమయ్యాయి. విమానయాన సర్వీసులు ఆర్సిఎస్ రూట్లలో కార్యకలాపాలను పరిస్థతులను జాగ్రత్తగా మదింపు చేసిన అనంతరం దశలవారీగా ప్రారంభిస్తున్నాయి. దీనికితోడు 78 కొత్త మార్గాలను గుర్తించి యుడాన్ 4.0 తొలిదశ కింద ఆమోదించారు. దీని అమలు ప్రక్రియను చేపట్టే సంస్థ ఎయిర్ పోర్ట్స్ అథారిటీ ఆఫ్ ఇండియా . ఈ క్రమంలో ఈ సంస్థ ఈ రూట్లను ఎంపిక చేసిన ఎయిర్లైన్ ఆపరేటర్లకు  కేటాయిస్తోంది.
ఆర్సిఎస్ -ఉడాన్ కింద కేటాయించిన మార్గాలు, ప్రారంభమైన మార్గాల గురించి తెలుసుకునేందుకు క్లిక్ చేయండి.
కొన్ని ఉడాన్ మార్గాలు కార్యాచరణలోకి రాకపోవడానికి కొన్ని కారణాలు :
1) సివిల్ విమానాశ్రయాలలో భూమి అందుబాటులో లేక మౌలికసదుపాయాలు లేకపోవడం, ఎయిర్పోర్టు ఆపరేటర్లు ప్రభుత్వ నిబంధనలకు సంబంధించిన విధివిధానాలను పూర్తి చేయకపోవడం, విమానాశ్రయానికి తగిన రోడ్డు అనుసంధానత లేకపోవడం.
2) షెడ్యూల్డు కమ్యూటర్ ఆపరేటర్ పర్మిట్ తెచ్చుకునే ప్రక్రియను విమానయాన సంస్తలు పూర్తి చేయకపోవడం.
కోవిడ్ -19 కారణంగా విమానాశ్రయాలలో సివిల్ నిర్మాణాల పనులు పూర్తికావడంలో జాప్యం జరగడం.అలాగే దేశీయ కార్యకలాపాలు నిలిపివేయడంతో, అది మొత్తంగా కొత్త రూట్లపై ప్రతికూల ప్రభావాన్నిచూపింది.
నాలుగవ రౌండ్ బిడ్డింగ్ 2019 డిసెంబర్ 3న ప్రారంభమైంది. 100 విమానాశ్రయాలు, హెలిపోర్టులు, వాటర్ ఎయిరోడ్రోమ్లను 2024 నాటికి అభివృద్ధి చేయవలసి ఉంది. వీటిని ఆర్సిఎస్-ఉడాన్ కింద వివిధ రౌండ్ల బిడ్డింగ్ అనంతరం కేటాయించారు.
ఈ సమాచారాన్ని కేంద్ర పౌరవిమానయాన శాఖ సహాయ మంత్రి  శ్రీ హర్దీప్సింగ్ పూరి ఈరోజు రాజ్యసభలో ఒక లిఖిత పూర్వక ప్రశ్నకు సమాధానంగా తెలిపారు.
హోం మంత్రిత్వ శాఖ
అతి పెద్ద మహాచక్రవాతం ‘అమ్ఫాన్’ 2020 వ సంవత్సరం మే నెల 20వ తేదీ న తీర ప్రాంతాల ను తాకవచ్చన్న అంచనా మధ్య తత్సంబంధిత సన్నాహక ప్రతి క్రియల ను సమీక్షించిన ప్రధాన మంత్రి
బంగాళాఖాతం లో ఉత్పన్నమైన ‘అమ్ఫాన్’ తుఫాను ఈ రోజు న ఒక అతి పెద్ద మహాచక్రవాతం గా రూపుదాల్చింది. ఈ నేపథ్యం లో తల ఎత్తే స్థితిగతుల ను ఎదుర్కోవడం కోసం ఆయా రాష్ట్రాలు మరియు కేంద్ర మంత్రిత్వ శాఖ లు/ఏజెన్సీలు ఏ మేరకు సమాయత్తమైందీ తెలుసుకోవడానికి ప్రధాన మంత్రి శ్రీ నరేంద్ర మోదీ సమీక్ష ను నిర్వహించారు. ఈ సమావేశం లో కేంద్ర దేశీయ వ్యవహారాల శాఖ మంత్రి శ్రీ అమిత్ శాహ్ తో పాటు భారత ప్రభుత్వం లోని ఇతర ఉన్నతాధికారులు, ఇంకా ఐఎమ్ డి, ఎన్ డిఎమ్ ఎ మరియు ఎన్ డిఆర్ఎఫ్ లకు చెందిన ఉన్నతాధికారులు కూడా పాల్గొన్నారు.
అతి పెద్దదైనటువంటి మహాచక్రవాతం అత్యంత తీవ్రమైన పెను తుఫాను గా మారిపోయి గంట కు 195 కి.మీ. వరకు ఉండే గాలుల వేగాన్ని సంతరించుకొని మే నెల 20వ తేదీ మధ్యాహ్న కాలం లో పశ్చిమ బెంగాల్ లో తీరాన్ని తాకవచ్చని, పర్యవసానం గా ఆ రాష్ట్రం లో కోస్తా జిల్లాల లో భారీ స్థాయి వర్షపాతం నుండి అత్యంత భారీ స్థాయి వర్షపాతాని కి సైతం ఆస్కారం ఉందని అంచనా వేస్తున్నట్లు గా భారతదేశ వాతావరణ అధ్యయన విభాగం  సమాచారమిచ్చింది.
పశ్చిమ బెంగాల్ లో తూర్పు మేదినీపుర్, దక్షిణ మరియు ఉత్తర 24 పరగణాలు, హావ్ డా, హుగ్ లీ మరియు కోల్ కాతా జిల్లాల లో మరీ అధిక ప్రభావం పడేందుకు అవకాశం ఉంది. ఈ తుఫాను ఒడిశా ఉత్తర ప్రాంతం లోని జగత్ సింహ్ పుర్, కేంద్రపాడా, భద్రక్ ఇంకా బాలాసోర్ లు సహా కోస్తా తీర జిల్లాలను కూడా ప్రభావితం చేయవచ్చు.
దాదాపు గా 4 -5 మీటర్ల ఎత్తు న అత్యంత ఉగ్ర రూపం తో కూడిన సముద్రపు పోటు తో తుఫాను విరుచుకుపడి అది తీరాన్ని దాటే వేళ పశ్చిమ బెంగాల్ లో దక్షిణ మరియు ఉత్తర 24 పరగణాలు జిల్లాల లోతట్టు కోస్తా తీర ప్రాంతాల ను జలమయం చేసే ప్రమాదం ఉందని, అలాగే తుఫాను కారణం గా పశ్చిమ బెంగాల్ లో తూర్పు మేదినీపుర్ జిల్లా లలో కూడా 3-4 మీటర్ల ఎత్తు కు కెరటాలు రావచ్చని ఐఎమ్ డి హెచ్చరిక చేసింది. ఈ గాలివాన పశ్చిమ బెంగాల్ లోని తీర ప్రాంత జిల్లాల లో విస్తృతమైనటువంటి నష్టాన్ని కలుగ చేసే శక్తి ఈ గాలివాన కు ఉంది.
తుఫాను పయనించే మార్గం లో గల ప్రాంతాల ప్రజల ను పూర్తి గా అక్కడి నుండి సురక్షిత ప్రాంతాల కు తరలించేందుకు వీలు గా అవసరపడిన అన్ని చర్యల ను తీసుకోవలసింది గాను, అలాగే, నిత్యావసర వస్తువుల సరఫరాల ను తగినంత పరిమాణం లో అందుబాటు లో ఉండేలాగాను చూడాలి అని ప్రధాన మంత్రి ఆదేశించారు.
విద్యుత్తు, టెలికమ్యూనికేశన్స్ వంటి అత్యవసర సేవల కు గనక నష్టాలు వాటిల్లే పక్షం లో వాటి మరమ్మతు కు తగిన సన్నాహక చర్యల కు సిద్ధం గా ఉండాలని సంబంధిత వర్గాల కు సూచనలు చేయడం జరిగింది; మరి వారి వారి సన్నద్ధత ను సకాలం లో సమీక్షించుకోవడం ద్వారా ఏదైనా అంతరాయం ఏర్పడేటట్లయితే సేవల ను త్వరిత గతి న పునరుద్ధరించేందుకు పూచీ పడాలని కూడాను సలహా ఇవ్వడమైంది.
రక్షణ మరియు సహాయక చర్యల కోసం హెలీకాప్టర్ లను మరియు నౌకల ను భారతీయ కోస్తా తీర రక్షకదళం, ఇంకా నౌకాదళం రంగం లోకి దించాయి. ఈ రాష్ట్రాల లోని సైన్యం మరియు వైమానిక దళ విభాగాల ను కూడా అండ గా ఉంచడం జరిగింది.
పశ్చిమ బెంగాల్ లో మరియు ఒడిశా లో 25 బృందాల ను ఎన్ డిఆర్ఎఫ్ రంగం లోకి దించింది. అదనం గా 12 బృందాల ను అండను ఇవ్వడం కోసం సిద్ధం గా ఉంచడమైంది. ఈ బృందాల కు తోడు గా పడవల ను, చెట్ల ను నరికివేసి మార్గాన్ని సుగమం చేసేందుకు సాయపడే రంపాలను యంత్రాల ను, టెలిదూరసంచార ఉపకరణాలు మొదలైనటువంటి అవసరమయ్యే సరంజామా ను అందించడమైంది.
ఐఎమ్ డి అన్ని ప్రభావిత రాష్ట్రాల కు తాజా ముందస్తు అంచనాల తాలూకు ప్రకటన లను క్రమ పద్ధతి లో జారీ చేస్తూ వస్తోంది. దేశీయ వ్యవహారాల మంత్రిత్వ శాఖ సైతం రాష్ట్ర ప్రభుత్వం తో ఎప్పటికప్పుడు సమాలోచన లు జరుపుతోంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ప్రస్తుత రబీ మార్కెటింగ్ సీజన్ 2021-22లో డిబిటి ద్వారా మొత్తం రూ. 56,059.54 కోట్లు బదిలీ
డిబిటి ద్వారా దతపంజాబ్ రైతుల అకౌంట్లలో చెల్లించవలసిన మొత్తంలో 91% అయిన రూ.23,402 కోట్లు బదిలీ
ప్రస్తుత ఆర్ ఎంఎస్ సేకరణ కార్యకలాపాల ద్వారా 36.19 లక్షల గోధుమ రైతులకు లబ్ధి
తమ గోధుమ పంట అమ్మకాలకు బదులుగా తొలిసారిగా పంజాబ్ & హర్యానాకు చెందిన రైతులు తమ అకౌంట్లలోకి ప్రత్యక్షంగా చెల్లింపులను అందుకోవడంతో రబీ మార్కెటింగ్ సీజన్ 2021-22 కాలంలో మిషన్ వన్ నేషన్, వన్ ఎంఎస్పి, వన్ డిబిటి  ఒక రూపాన్ని సంతరించుకుంది. ప్రస్తుతం డిబిటి దేశవ్యాప్తంగా అమలవుతోంది.
సేకరిస్తున్న రాష్ట్రాలు & కేంద్ర పాలిత ప్రాంతాలైన పంజాబ్, హర్యానా, ఉత్తర్ ప్రదేశ్, మధ్యప్రదేశ్, రాజస్థాన్ సహా ఇతర రాష్ట్రాలలో 12 మే 2021వరకు దాదాపు 353.99 లక్షల మెట్రిక్ టన్నుల కొనుగోలుతో గోధుమ సేకరణ సజావుగా సాగుతోంది. గత ఏడాది ఇదే కాలంలో సేకరించిన 268.91 లక్షల మెట్రిక్ టన్నులతో పోలిస్తే ఇది ఎక్కువ.
దేశంలో ఉన్న రైతుల అకౌంట్లలోకి రూ.56,059.54 కోట్ల రూపాయలను ప్రత్యక్షంగా బదిలీ చేశారు. పంజాబ్ రైతులకు ఇందులో 91% అంటే రూ. 23,402 కోట్లను పంజాబ్కు చెందిన రైతులకు చెల్లించారు.
మొత్తం కొనుగోలు అయిన 353.98 లక్షల మెట్రిక్ టన్నుల గోధుమలలో పంజాబ్ - 131.14 లక్షల మెట్రిక్ టన్నులు , హర్యానా 81.07 లక్షల మెట్రిక్ టన్నులు , మధ్యప్రదేశ్ -103.71 లక్షల మెట్రిక్ టన్నులు తో 12 మే 2021 వరకు ప్రధానంగా దోహదం చేశాయి. ఈ సీజన్లో పంజాబ్ & హర్యానా సేకరణ గణాంకాలు గత ఏడాదిని దాటిపోవడమే కాక ప్రస్తుత లక్ష్యం/ అంచనా కూడా సాధించి, రికార్డు సేకరణను నమోదు చేశాయి.
ఇప్పటికే 36,19 లక్షల గోధుమ రైతులు కొనసాగుతున్న ఆర్ ఎంఎస్ సేకరణ కార్యకలాపాల నుంచి లబ్ధి పొందారు. దీని ఎంఎస్పి విలువ రూ. 69,912.61 కోట్లుగా ఉంది.
ప్రధాన మంత్రి కార్యాలయం
ప్రధాన మంత్రి దక్షిణ ఆఫ్రికా కు మరియు గ్రీస్ కు బయలుదేరి వెళ్ళే కంటే ముందు జారీ చేసిన ప్రకటన
దక్షిణ ఆఫ్రికా అధ్యక్షుడు శ్రీ సిరిల్ రామఫోసా ఆహ్వానించిన మీదట నేను 2023 ఆగస్టు 22 వ తేదీ నుండి 24 వ తేదీ వరకు ‘బిఆర్ఐసిఎస్’  పదిహేనో శిఖర సమ్మేళనం లో పాలుపంచుకోవడం కోసం దక్షిణ ఆఫ్రికా గణతంత్రాన్ని సందర్శించనున్నాను. దక్షిణ ఆఫ్రికా అధ్యక్షత న జోహాన్స్ బర్గ్ లో జరుగనున్న పదిహేనో బ్రిక్స్ శిఖర సమ్మేళనం ఇది.
బ్రిక్స్ వివిధ రంగాల లో ఒక బలమైన సహకారం సంబంధి కార్యక్రమాల పట్టిక ను అమలు పరుస్తోంది. గ్లోబల్ సౌథ్ దేశాలు అన్నింటా చేపట్టితీరవలసినటువంటి అభివృద్ధి కార్యక్రమాలు మరియు బహుళ పార్శ్విక వ్యవస్థ లో సంస్కరణలు సహా సమస్యాత్మక అంశాలపై చర్చించడం మరియు పర్యాలోచన జరపడం కోసం బ్రిక్స్ ఒక వేదిక వలె మారింది అనే విషయానికి మేం ప్రాధాన్యాన్ని ఇస్తున్నాం. భవిష్యత్తు లో ఏయే రంగాల లో సహకారం అవసరమో అనేది గుర్తించడం తో పాటు గా సంస్థాగత అభివృద్ధి పై సమీక్ష ను జరపడం కోసం ఒక ప్రయోజనకారి అవకాశాన్ని ఈ శిఖర సమ్మేళనం అందించనుంది.
జోహాన్స్ బర్గ్ లో నేను మకాం పెట్టిన కాలం లో, బ్రిక్స్ శిఖర సమ్మేళనం సంబంధి కార్యక్రమాల లో భాగం గా నిర్వహించే ‘బ్రిక్స్-ఆఫ్రికా అవుట్ రీచ్ ఎండ్ బ్రిక్స్ ప్లస్ డైలాగ్’ కార్యక్రమం లో కూడాను నేను పాలుపంచుకోనున్నాను. ఈ కార్యక్రమం లో భాగం పంచుకోవలసింది గా ఆహ్వానించినటువంటి అనేక అతిథి దేశాల తో భేటీ కావాలని నేను ఆశపడుతున్నాను.
జోహాన్స్ బర్గ్ కు విచ్చేసే నాయకుల లో కొంత మంది తో ద్వైపాక్షిక సమావేశాల లో పాలుపంచుకోవాలని కూడా నేను ఉత్సుకత తో ఉన్నాను.
గ్రీస్ ప్రధాని శ్రీ కిరియాకోస్ మిత్సోతాకిస్ ఆహ్వానించిన మీదట, 2023 ఆగస్టు 25 వ తేదీ న దక్షిణ ఆఫ్రికా నుండి పయనమై గ్రీస్ లోని ఏథెన్స్ కు పయనమవుతాను. ఈ ప్రాచీనమైనటువంటి దేశాని కి ఇది నా తొలి యాత్ర కానుంది. నలభై సంవత్సరాల అనంతరం గ్రీస్ ను సందర్శిస్తున్న ఒకటో భారతదేశం ప్రధాన మంత్రి ని అయ్యే గౌరవం నాకు లభించనుంది.
మన రెండు నాగరకత ల మధ్య గల సంబంధాలు రెండు వేల సంవత్సరాల కంటే పురాతనం అయినటువంటివి. ఆధునిక కాలం లో, ప్రజాస్వామ్యం, చట్టబద్ధ పాలన మరియు బహుళవాదం ల యొక్క తాలూకు ఉమ్మడి విలువ ల ద్వారా మన సంబంధాలు బలపడ్డాయి. వ్యాపారం మరియు పెట్టుబడి, రక్షణ, సాంస్కృతిక సంబంధాలు మరియు ఇరు దేశాల మధ్య ప్రజల మధ్య పరస్పర సంబంధాలు వంటి వివిధ రంగాల లో సహకారం మన రెండు దేశాల ను మరింత చేరువ కు తీసుకు వస్తోంది.
బహుముఖీనమైనటువంటి మన సంబంధాల లో ఒక క్రొత్త అధ్యాయం గ్రీస్ కు నేను జరిపే యాత్ర తో ఆరంభం అవుతుందని నేను ఆశిస్తున్నాను.
సమాచార, ప్రసార మంత్రిత్వ శాఖ
తెలుగు స్వాతంత్ర్య సమరయోధులపై ఆర్ వో బి ఎగ్జిబిషన్ ను సందర్శించిన గవర్నర్ శ్రీమతి తమిళిసై సౌందరరాజన్ , కేంద్ర మంత్రి శ్రీ జి. కిషన్ రెడ్డి
రాష్ట్రీయ సంస్కృతీ మహోత్సవ్ ను ఘనంగా విజయవంతం చేయాలని ప్రజలకు కేంద్ర మంత్రి విజ్ఞప్తి
తెలంగాణ రాష్ట్ర గవర్నర్ శ్రీమతి తమిళిసై సౌందరరాజన్ , కేంద్ర సాంస్కృతిక, పర్యాటక శాఖ మంత్రి శ్రీ జి. కిషన్ రెడ్డి ఈ రోజు హైదరాబాద్ లోని ఎన్టీఆర్ స్టేడియంలో తెలుగు స్వాతంత్ర్య సమరయోధుల ఫోటో ఎగ్జిబిషన్ ను సందర్శించారు. నేటి నుంచి మూడవ తేదీ వరకు ఎన్టీఆర్ స్టేడియంలో రాష్ట్రీయ సంస్కృతీ మహోత్సవ్ లో భాగంగా కేంద్ర ప్రభుత్వ సమాచార ,ప్రసార మంత్రిత్వ శాఖ రీజనల్ అవుట్ రీచ్ బ్యూరో  తెలుగు స్వాతంత్ర్య సమరయోధుల పై ఫోటో ఎగ్జిబిషన్ ఏర్పాటు చేసింది. బ్రిటీష్ పాలనకు, అప్పటి నిజాం పాలనకు వ్యతిరేకంగా పోరాడిన తెలుగు స్వాతంత్ర్య సమరయోధుల పాత్రను ఈ ఎగ్జిబిషన్ ప్రదానంగా వివరిస్తుంది. నిజాం పాలనకు వ్యతిరేకంగా పోరాడటంలో కుమురం భీం వంటి అంతగా వెలుగు లోకి రాని అసామాన్య వీరుల పాత్రను కేంద్ర మంత్రి గవర్నర్ కు వివరించారు. ఏక్ భారత్ శ్రేష్ఠ్ భారత్ వంటి ఇతివృత్తాలతో సహా సుమారు 50 ప్యానెల్స్ ను ఎగ్జిబిషన్ లో ఉంచారు.
తరువాత కేంద్ర మంత్రి శ్రీ జి. కిష న్ రెడ్డి మీడియాతో మాట్లాడుతూ, భార త దేశానికి స్వాతంత్ర్యం వ చ్చి 75 సంవ త్స రాలు
పూర్తయిన సంద ర్భంగా, మ న స్వాతంత్ర్య సమర యోధులు, ప్ర త్యేకించి అంతగా ప్రచారం పొందని వీరులు చేసిన త్యాగాలను
స్మరించుకొని యువతరానికి స్ఫూర్తిని అందించడం కోసం ఆజాదీ కా అమృత్ మహోత్సవ్ లో భాగంగా దేశంలోని వివిధ ప్రాంతాల్లో స్వాతంత్ర్య సమర యోధులపై
ప్రదర్శనలను నిర్వహిస్తున్నామని తెలిపారు.
ఎన్టీఆర్ స్టేడియంలో కేంద్ర సాంస్కృతిక మంత్రిత్వ శాఖ మూడు రోజుల పాటు నిర్వహిస్తున్న రాష్ట్రీయ సంస్కృతీ మహోత్సవ్ ను కేంద్ర మంత్రి ప్రస్తావిస్తూ, దీనిని ఘనంగా విజయవంతం చేయాలని ప్రజలకు విజ్ఞప్తి చేశారు.ఈ సాయంత్రం ఉపరాష్ట్రపతి శ్రీ ఎం. వెంకయ్య నాయుడు చేతుల మీదుగా ప్రారంభం కానున్న మూడు రోజుల సాంస్కృతిక ఉత్సవంలో దేశంలోని అన్ని ప్రాంతాల నుండి సుమారు 1000 మంది కళాకారులు
పాల్గొంటారు.
|
|
క్రమ
సంఖ్య
|
|
ప్రాజెక్టు పేరు
|
|
ప్రాజెక్టు ప్రదేశం, రాష్ట్రం
|
|
అమలు చేస్తున్న ఏజెన్సీ,
డిపార్టమెంట్
|
|
ఆమోదించిన
మొత్తం కో.రూ.
|
|
1
|
|
ఈశాన్య ప్రాంతం, గౌహతిలో ,పెద్దవారిలో హెమటోలింఫాయిడ్ కాన్సర్ నిరోధానికి ప్రత్యేకంగా సేవలు అందించే వ్యవస్థ ఏర్పాటు, .
.
|
|
గౌహతి– మల్టీ స్టేట్
|
|
డాక్టర్ బి.బొరూహ్ కాన్సర్ ఇన్స్టిట్యూట్ , గౌహతి, డిపార్టమెంట్ ఆఫ్ అటామిక్ ఎనర్జీ
|
|
129
|
|
2
|
|
ఎన్ఇసిటిఎఆర్ జీవనోపాథి మెరుగుదల ప్రాజెక్టు – అరటి బోదెలతో విలువ ఆధారిత ఉత్పత్తులు
|
|
7 రాష్ట్రాలలో 12 ప్రదేశాలు:
అరుణాచల్ ప్రదేశ్ , అస్సాం , మణిపూర్ , మేఘాలయ , మిజోరం , నాగాలాండ్ , త్రిపుర 
|
|
ఈశాన్య ప్రాంత టెక్నాలజీ అప్లికేషన్ సెంటర్, రిసెర్చ్
ఎన్.ఇ.సి.టి.ఎ.ఆర్,
డిపార్టమెంట్ ఆఫ్ సైన్స్ టెక్నాలజీ
|
|
67
|
|
3
|
|
ఈశాన్యప్రాంతంలో  శాస్త్రీయ సేంద్రియ వ్యవసాయానికి ప్రోత్సాహం
|
|
మేఘాలయ, అస్సాం, త్రిపురలలో డెమో ల్యాబ్లు
|
|
ఈశాన్య ప్రాంత టెక్నాలజీ అప్లికేషన్ సెంటర్, రిసెర్చ్
ఎన్.ఇ.సి.టి.ఎ.ఆర్,
డిపార్టమెంట్ ఆఫ్ సైన్స్ టెక్నాలజీ
|
|
45
|
|
4
|
|
పశ్చిమ సిక్కింలో పెల్లింగ్ నుంచి సంగ – చోలింగ్ పాసింజర్ రోప్వే సిస్టంకు గ్యాప్ ఫండింగ్ 63.69 కోట్ల రూపాయల వ్యవయంతో చేపట్టడం. మొత్తం ప్రాజెక్టు వ్యయం రూ108.39 కోట్లు
|
|
పశ్చిమ సిక్కిం –సిక్కిం
|టూరిజం,పౌరవిమానయాన విభాగం, గవర్నమెంట్ ఆఫ్ సిక్కిం
||
|
64
|
|
5
|
|
దక్షిణ సిక్కింలో ధప్పెర్ నుంచి భలెయ్దుంగా వరకు పర్యావరణ హిత పాసింజర్ రోప్ వే  ప్రాజెక్టు గ్యాప్ ఫండింగ్ వ్యయం రూ 57.82 కోట్లు , మొత్తం వ్యయం రూ 209.57 కోట్లు.
|
|
దక్షిణ సిక్కిం –సిక్కిం
|
|
టూరిజం,పౌరవిమానయాన విభాగం, గవర్నమెంట్ ఆఫ్ సిక్కిం
|
|
58
|
|
6
|
|
పశ్చిమంవైపు ఐజ్వాల్ బైపాస్ రోడ్ నిర్మాణం
.
|
|
సిన్హ్ముయి నుంచి ఐజ్వాల్ లుంగ్లెయి రోడ్, మిజోరం వద్ద ఎన్.హెచ్ 108పై 45 కిలోమీటర్లు.
..
|
|
పబ్లిక్ వర్క్స్ డిపార్టమెంట్, గవర్నమెంట్ ఆఫ్ మిజోరం
|
|
500
|
|
7
|
|
మిజోరంలో పలు జిల్లాలలో వివిధప్రాంతాలలో వెదురు అనుసంధాన రోడ్ల నిర్మాణం.
1)తుయిరియాల్ ఎయిర్ఫీల్డ్ నుంచి ఉత్తర చాల్ట్ లాంగ్,వరకు 33.58 కోట్లతో ఏర్పాటు  లెంగ్పుయి నుంచి సైఫాల్ వెదురు తోట వరకు  66.42 కోట్లతో ఏర్పాటు
...
|
|
తుయిరియాల్ ఎయిర్ఫీల్డ్ నుంచి ఉత్తర చాల్ట్లాంగ్, మిజోరంలోని లెంగ్పుయి నుంచి సెయిఫాల్ వరకు
.
|
|
పబ్లిక్ వర్క్స్ డిపార్టమెంట్, గవర్నమెంట్ ఆఫ్ మిజోరం
|
|
100
|
|
8
|
|
న్యూషిల్లాంగ్ టౌన్షిప్లో కొత్త నాలుగు లేన్ల రోడ్ నిర్మాణం, ప్రస్తుతం రెండు లైన్ల రోడ్డును నాలుగు లైన్ల రోడ్గా మార్పు
..
|
|
న్యూషిల్లాంగ్, మేఘాలయ
|
|
డిపార్టమెంట్ ఆఫ్ అర్బన్ అఫైర్స్, గవర్నమెంట్ ఆఫ్ మేఘాలయ
|
|
146.79
|
|
9
|
|
కామరూప్ జిల్లాలో 20 పాఠశాలలను సెంటర్ ఆఫ్ ఎక్సలెన్స్ గా మార్పు.
|
|
కామరూప్ జిల్లా , అస్సాం
|
|
పబ్లిక్ వర్క్స్ డిపార్టమెంట్,
గవర్నమెంట్ ఆఫ్ అస్సాం
|
|
132.86
|
|
10
|
|
త్రిపురలో మారుమూల ప్రాంతాలకు నమ్మకమైన విద్యుత్ సరఫరాకు వీలుగా సూక్ష్మ సౌరగ్రిడ్ ఏర్పాటు
|
|
త్రిపుర రాష్ట్ర వ్యాప్తంగా 274 మారుమూల ప్రాంతాలు
|
|
టిఆర్ఇడిఎ, డిపార్టెమెంట్ ఆఫ్ పవర్, గవర్నమెంట్ ఆఫ్ త్రిపుర
|
|
80.79
|
|
11
|
|
తూర్పు నాగాలాండ్ ప్రత్యేక అభివృద్ధికి 22 జీవనోపాధి ప్రాజెక్టులు
..
|
|
నాగలాండ్ లో4 జిల్లాలు
|
|
వెనుకబడిన ప్రాంతాల అభివృద్ధి విభాగం, గవర్నమెంట్ ఆఫ్ నాగాలాండ్
|
|
180
ప్రధాన మంత్రి కార్యాలయం
శ్రీ శివ్ కుమార్ పారీక్ మృతిపట్ల సంతాపాన్ని వ్యక్తం చేసిన ప్రధాన మంత్రి
పూర్వ ప్రధాని శ్రీ వాజ్పేయి కి చిరకాల సహచరుని గా ఉన్న శ్రీ శివ్ కుమార్ పారీక్ మృతి పట్ల ప్రధాన మంత్రి శ్రీ నరేంద్ర మోదీ ప్రగాఢ దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
“శ్రీ శివ్ కుమార్ పారీక్ గారు కన్నుమూసినందుకు దు:ఖిస్తున్నాను. ఆయన మా పార్టీ సిద్ధాంతాల తో బలమైన అనుబంధాన్ని ఏర్పరచుకొన్నారు. ఆయన తనను తాను సేవ చేయడం కోసం, దేశ నిర్మాణం కోసం అంకితం చేసుకొన్నారు. అటల్ జీ తో కలసి పనిచేశారు. సంవత్సరాల తరబడి ఆయనతో నేను జరిపిన సంభాషణ లు ఎప్పటికీ గుర్తు పెట్టుకొనేవిగా ఉంటాయి. ఆయన కుటుంబాని కి ఇదే నా సానుభూతి. ఓమ్ శాంతి.’’ అని పేర్కొన్నారు.
మంత్రిమండలి
లెహ్ లో జాతీయ సోవా-రిగ్పా సంస్థ  ఏర్పాటుకు కేంద్ర మంత్రిమండలి ఆమోదం
లెహ్ లో జాతీయ సోవా-రిగ్పా సంస్థ ను ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఇవాళ ఆమోదం తెలిపింది. ఆయుష్ మంత్రిత్వ శాఖ పరిధి లో స్వతంత్ర ప్రతిపత్తి గల సంస్థ గా ఇది ఏర్పాటు కానుంది. నిర్మాణ దశ నుంచే ఈ ప్రాజెక్టు ను పర్యవేక్షించడం కోసం లెవల్-14 కింద ఒక డైరెక్టర్ పోస్టు  సృష్టి కి కూడా అనుమతిస్తూ తీర్మానించింది.
లద్దాఖ్ ను కేంద్రపాలిత ప్రాంతం గా ఏర్పాటు చేయడం తో పాటు అక్కడి సంస్కృతి ని ప్రోత్సహించాలని భారత ప్రభుత్వం నిర్ణయించింది. ఇందులో భాగం గా సోవా-రిగ్పా వైద్య విధానం ప్రగతి కోసం లెహ్ లో రూ. 47.25 కోట్ల రూపాయల అంచనా వ్యయం తో జాతీయ సోవా-రిగ్పా సంస్థ ను ఏర్పాటు చేయాలని నిశ్చయించింది. భారతదేశ పరిధి లోని హిమాలయ పర్వత ప్రాంతం లో ప్రజలు అనుసరించే ఒక సంప్రదాయ వైద్యవిధానం ‘సోవా-రిగ్పా’. కేంద్రపాలిత ప్రాంతమైన లద్దాఖ్ సహా సిక్కిమ్, అరుణాచల్ ప్రదేశ్, డార్జిలింగ్ , హిమాచల్ ప్రదేశ్ రాష్ట్రాల్లో విశేష ప్రాచుర్యం గల ఈ విధానం నేడు దేశవ్యాప్తం గా అనుసరించబడుతోంది.
ఈ నేపథ్యం లో జాతీయ సోవా-రిగ్పా సంస్థ ఏర్పాటు ద్వారా భారత ఉప ఖండం లో ఈ వైద్య విధానం పునరుజ్జీవనాని కి మరింత ఉత్తేజం లభిస్తుంది. ఆ మేరకు దేశం లోని యువతకే కాకుండా విదేశాల నుంచి వచ్చే విద్యార్థుల కు కూడా ఈ సంస్థ లో అవకాశాలు కల్పిస్తారు. ఆయుష్ మంత్రిత్వ శాఖ పరిధి లో స్వతంత్ర ప్రతిపత్తి గల సంస్థ గా ఏర్పాటవుతున్న ఈ జాతీయ సంస్థ లో సోవా-రిగ్పా సంబంధ పరస్పరాధారిత విద్య-పరిశోధన కార్యక్రమాలు చేపడతారు. ఇందులో భాగంగా విభిన్న వైద్యవిధానాల ఏకీకరణ దిశగా ప్రసిద్ధ జాతీయ, అంతర్జాతీయ సంస్థలతో సంయుక్త కృషి కూడా కొనసాగుతుంది. జాతీయ సోవా-రిగ్పా సంస్థ ఏర్పాటు తర్వాత ప్రస్తుతం కేంద్ర సాంస్కృతిక మంత్రిత్వ శాఖ పాలనా నియంత్రణ లో గల సోవా-రిగ్పా సంస్థల ను దీనితో సమ్మిళితం చేస్తారు. ఆ మేరకు సారనాథ్, వారణాసి లలోని టిబెటన్ స్టడీస్ కేంద్రీయ విశ్వవిద్యాలయం, కేంద్ర పాలిత ప్రాంతమైన లద్దాఖ్ పరిధి లోని లెహ్ లో గల కేంద్రీయ బౌద్ధాధ్యయన సంస్థలు ఎన్ఐఎస్ఆర్ తో మమేకమవుతాయి.
ఈ సమ్మేళనం వల్ల నాణ్యమైన విద్య, శాస్త్రీయ విలువలు, నియంత్రణ నైపుణ్యం-ప్రామాణికత, సోవా-రిగ్పా ఉత్పత్తుల సురక్షత మూల్యాంకనం, సోవా-రిగ్పా ఆదారిత తృతీయ దశ ఆరోగ్య సేవల ప్రామాణీకరణల కు వీలు కలుగుతుంది. అంతేకాకుండా, అండర్ గ్రాడ్యుయేట్, పోస్ట్ గ్రాడ్యుయేట్, పోస్ట్ డాక్టొరల్ స్థాయుల లో సోవా-రిగ్పా సంబంధ పరస్పరాధారిత విద్య-పరిశోధనల కు ప్రోత్సాహం లభిస్తుంది. సంప్రదాయ సోవా-రిగ్పా చట్రం చికిత్స సూత్రాల్లోని అత్యుత్తమ విధానాల ను, ప్రామాణిక ప్రక్రియల ను జాతీయ సోవా-రిగ్పా సంస్థ గుర్తిస్తుంది. సామాన్యుల కు ఆరోగ్య సంరక్షణ సదుపాయాల కల్పన లో పాశ్చాత్య జీవ-కణ వైద్యవిధానం తో సహ-సంబంధం సాధ్యాసాధ్యాల ను కూడా పరిశీలిస్తుంది.
లక్ష్యం
అత్యున్నతమైన జాతీయ సోవా-రిగ్పా సంస్థ ను ఏర్పాటు చేయడం వెనుక గల లక్ష్యం- సంప్రదాయ సోవా-రిగ్పా పరిజ్ఞానం, ఆధునిక శాస్త్ర సాంకేతికత-ఉపకరణాల మేలు కలయిక గా ప్రజోపయోగకర, ఆమోదిత విధానాన్ని అందుబాటులోకి తేవడమే. ఆ మేరకు సోవా-రిగ్పా విధానం లో పరస్పరాధారిత విద్య-పరిశోధనల ను ఈ సంస్థ ప్రోత్సహిస్తుంది.
సమాచార, ప్రసార మంత్రిత్వ శాఖ
స్వామి వివేకానంద బోధనలు నేటికీ మరింత వర్తిస్తాయి: :స్వామి బోధమయానంద
జాతీయ యువజన దినోత్సవాన్ని పురస్కరించుకొని 'బలమైన యువత-బలమైన భారతదేశం' వెబినార్
స్వామి వివేకానంద బోధనలు నేడు మరింత సముచితమైనవని, ఇంకా రాబోయే వెయ్యి సంవత్సరాల పాటు యువతకు స్ఫూర్తిని ఇస్తూనే ఉంటాయని వివేకానంద ఇనిస్టిట్యూట్ ఆఫ్ హ్యూమన్ ఎక్సలెన్స్ , రామకృష్ణ మఠం, హైదరాబాద్ డైరెక్టర్ స్వామి బోధమయానంద అన్నారు.
జాతీయ యువజన దినోత్సవంగా జరుపుకునే స్వామి వివేకానంద జయంతిని పురస్కరించుకొని బుధవారం హైదరాబాద్ లోని సమాచార ,ప్రసార మంత్రిత్వ శాఖ ప్రెస్ ఇన్ఫర్మేషన్ బ్యూరో  , రీజనల్ అవుట్ రీచ్ బ్యూరో  సంయుక్తంగా నిర్వహించిన "బలమైన యువత – బలమైన భారతదేశం" పై వెబినార్ లో స్వామి బోధమయానంద కీలకోపన్యాసం చేస్తూ, యువత మానసికంగా, ఆధ్యాత్మికంగా బలంగా మారడానికి స్వామి వివేకానంద బోధనల నుండి ప్రేరణ పొందాలని అన్నారు. భారతదేశాన్ని మరింత బలంగా, శక్తివంతంగా మార్చడానికి వ్యక్తిత్వ నిర్మాణదారులుకావాలని ఆయన యువతకు ఉద్బోధించారు.
భారతదేశ స్వాతంత్ర్య 75 సంవత్సరాలకు గుర్తుగా జరుపుకుంటున్న ఆజాదీ కా అమృత్ మహోత్సవ్ ను ప్రస్తావిస్తూ, మన స్వాతంత్ర్య సమరయోధుల సహకారాన్ని గుర్తు చేసుకోవడానికి , జాతి నిర్మాణంలో మన పాత్రను నిర్వచించడానికి ఇది సరైన సందర్భం అని స్వామీజీ అన్నారు. స్వామి వివేకానంద ఉపాధ్యాయ, నాణ్యమైన విద్య పాత్రను నొక్కి చెప్పారని, ఇటీవల భారత ప్రభుత్వం ప్రవేశపెట్టిన జాతీయ విద్యా విధానం -లో ఆయన ఆలోచనలు చేర్చబడ్డాయని ఆయన అన్నారు.
‘’ ఈ నాడు యువతకు శారీరక, మానసిక బలం లోపించి చివరికి వారిపై వారు విశ్వాసాన్ని కోల్పో తున్నారు. సరైన సమయంలో సరైన పరిజ్ఞానాన్ని సరైన మార్గంలో ఇచ్చే సంస్థలను నిర్మించాల్సిన అవసరం ఉంది", అని ఆయన అన్నారు. మానసికంగా, ఆధ్యాత్మికంగా , శారీరకంగా బలంగా మారడానికి మూడు మార్గాలను వివరిస్తూ, మనం ఏమి వింటామో, మనం ఏమి చూస్తామో , ఏమి చదువుతామో అవి చాలా ముఖ్యమని ఆయన అన్నారు. రోజుకు కనీసం 15 నుంచి 20 పేజీల స్ఫూర్తిదాయక పుస్తకాన్ని చదవడానికి స్వీయ విశ్లేషణ, అభ్యాసం అంటే 'స్వధ్యయం' అభ్యసించాలని ఆయన యువతకు సూచించారు.
ఉపాధ్యాయుడి ప్రాముఖ్యతను నొక్కి చెబుతూ, గూగుల్ కేవలం సమాచారాన్ని అందించగలదు కానీ ప్రేరణ ను అందించదని స్వామీజీ అన్నారు. మంచి ఉపాధ్యాయుడు విద్యార్థిలో ఉత్తమమైనది తీసుకు వస్తాడని, వ్యక్తిత్వ నిర్మాణంలో సహాయ పడతాడని అన్నారు. 'శిక్షణ పొందిన మనస్సు తప్పు చేయదు' అని ఆయన అన్నారు.
పిఐబి , ఆర్ ఒబి డైరెక్టర్ శ్రీమతి శృతి పాటిల్ తన ప్రారంభోపన్యాసంలో, దేశ నిర్మాణానికి దోహద పడేలా యువత ను ప్రేరేపించడానికి స్వామి వివేకానంద జయంతిని జాతీయ యువజన దినోత్సవంగా జరుపుకుంటారని, అన్నారు. పిఐబి డిప్యూటీ డైరెక్టర్ డాక్టర్ మానస్ కృష్ణకాంత్ వెబినార్ కు సమన్వయ కర్తగా వ్యవహరించారు. పీఐబీ, ఆర్వోబీ, ఎన్ వైకే అధికారులు, వాలంటీర్లు, స్వామి వివేకానంద అనుచరులు, పలువురు అధికారులు, సిబ్బంది వెబినార్ లో పాల్గొన్నారు.